Y Greal Sanctaidd - Gwasanaethau Diwylliannol Sir Benfro
Y Greal Sanctaidd
Mae'r Ymchwil am y Sant Greal yn adnabyddus iawn yn y chwedlau Arthuraidd. Yn ôl y sôn, y Greal oedd cwpan y Swper Olaf; sef y swper a rannodd Iesu gyda'i ddisgyblion yn Jerwsalem cyn iddo gael ei groeshoelio. Yn ôl y myth, cludodd Joseff o Arimathea ef i Brydain lle cafodd ei guddio am ganrifoedd.
Trodd y gwaith chwilio am y Greal hollbwerus yn un o chwilfeydd pwysicaf marchogion y Brenin Arthur. Credai pobl iddo gael ei gadw mewn castell dirgel wedi'i amgylchynu gan ddiffeithwch oedd yn cael ei ddiogelu gan y Brenin Bysgogtwr, a ddioddefodd glwyf fyddai byth yn gwella. Roedd ei iachâd ac adnewyddiad ei dir adfail yn dibynnu ar y marchog a fyddai'n llwyddo i gwblhau'r ymchwil i ddod o hyd i'r Greal.
Ymhell cyn i awduron y canol oesoedd gyflwyno'r Greal Sanctaidd, roedd ymchwiliadau am grealau hudol i'w gweld mewn straeon o fythau Celtaidd, fel stori Culhwch ac Olwen yn y Mabinogion.